CELEX: 32018R1932
Language: hr
Date: 2018-12-10 00:00:00
Title: Uredba Vijeća (EU) 2018/1932 od 10. prosinca 2018. o stavljanju izvan snage Uredbe (EU) br. 667/2010 o određenim mjerama ograničavanja koje se odnose na Eritreju

11.12.2018   
               
               
                  HR
               
               
                  Službeni list Europske unije
               
               
                  L 314/8
               
            
         UREDBA VIJEĆA (EU) 2018/1932
         od 10. prosinca 2018.
         o stavljanju izvan snage Uredbe (EU) br. 667/2010 o određenim mjerama ograničavanja koje se odnose na Eritreju
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 215.,
         uzimajući u obzir Odluku Vijeća (ZVSP) 2018/1944 od 10. prosinca 2018. o stavljanju izvan snage Odluke 2010/127/ZVSP o mjerama ograničavanja protiv Eritreje (1),
         uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
         budući da:
         
                     (1)
                  
                  
                     Vijeće sigurnosti Ujedinjenih naroda (VSUN) donijelo je 23. prosinca 2009. Rezoluciju Vijeća sigurnosti Ujedinjenih naroda (RVSUN) 1907 (2009) o uvođenju mjera ograničavanja protiv Eritreje, koje se sastoje od zabrane prodaje i isporuke oružja i povezanih materijala u Eritreju i iz nje.
                  
               
                     (2)
                  
                  
                     Uredbom Vijeća (EU) br. 667/2010 (2) provode se mjere predviđene Odlukom Vijeća 2010/127/ZVSP (3), koja je donesena u skladu s Rezolucijom VSUN-a 1907 (2009).
                  
               
                     (3)
                  
                  
                     VSUN je 14. studenoga 2018. donio RVSUN 2444 (2018) kojim se s trenutačnim učinkom ukidaju sve mjere ograničavanja UN-a protiv Eritreje.
                  
               
                     (4)
                  
                  
                     Vijeće je 10. prosinca 2018. donijelo Odluku (ZVSP) 2018/1944 o stavljanju izvan snage Odluke 2010/127/ZVSP.
                  
               
                     (5)
                  
                  
                     Te su mjere obuhvaćene područjem primjene Ugovora i stoga su, osobito kako bi se osigurala njihova ujednačena provedba u svim državama članicama, potrebne regulatorne mjere na razini Unije.
                  
               
                     (6)
                  
                  
                     Uredbu (EU) br. 667/2010 trebalo bi stoga staviti izvan snage,
                  
               DONIJELO JE OVU UREDBU:
         
            Članak 1.
            Uredba (EU) br. 667/2010 stavlja se izvan snage.
         
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 10. prosinca 2018.
            
               
                  Za Vijeće
               
               
                  Predsjednica
               
               F. MOGHERINI
            
         
         
            (1)  Vidjeti stranicu 60 ovog Službenog lista.
         
            (2)  Uredba Vijeća (EU) br. 667/2010 od 26. srpnja 2010. o određenim mjerama ograničavanja koje se odnose na Eritreju (SL L 195, 27.7.2010., str. 16.).
         
            (3)  Odluka Vijeća 2010/127/ZVSP od 1. ožujka 2010. o mjerama ograničavanja protiv Eritreje (SL L 51, 2.3.2010., str. 19.).